Jimmy Somerville

Jimmy Somerville, nado en Glasgow o 22 de xuño de 1961, é un cantante escocés de música pop. Ten un peculiar estilo cantando en falsete (ton agudo). Tivo un éxito considerábel nos anos oitenta cos grupos musicais Bronski Beat e The Communards, así como na súa posterior carreira en solitario.

 Traxectoria 
Somerville naceu e criouse en Glasgow. A maior parte da súa música consiste en música disco, frecuentemente cargada con comentarios de concienciación social en temas como a homosexualidade ou o Sida. Tamén é un activista de esquerdas e a favor dos dereitos humanos.

En 1983 formou o grupo Bronski Beat, que obtivo varios éxitos no Reino Unido. O seu maior éxito con este grupo, "Smalltown Boy", describe a marxinación por homofobia sufrida por un mozo e que o leva a abandonar a súa casa.

Somerville abandona Bronski Beat en 1985 e forma The Communards xunto ao pianista Richard Coles. Obtivo varios éxitos, incluíndo unha versión de "Don't Leave Me This Way" de Thelma Houston, que conseguiu manterse catro semanas como número un de vendas e chegou a ser o single máis vendido no Reino Unido durante 1986. Tamén cantou como voz acompañante na versión que Fine Young Cannibals fixo de "Suspicious Minds", que chegou a ser Top 10 no Reino Unido.

The Communards disolveuse en 1988 e Somerville comezou a súa carreira en solitario. Tivo varios éxitos entre 1989 e 1991, e participou no segundo proxecto da Band Aid para recadar axudas para Etiopía. En 1989 lanza o seu álbum Read My Lips, que inclúe unha versión de "You Make Me Feel (Mighty Real)" de Sylvester James). En 1991, Somerville edita "The Singles Collection", un disco cos seus éxitos en solitario, con The Communards e con Bronski Beat. Neste compilatorio inclúese unha versión reggae do "To Love Somebody" dos Bee Gees que acadou certo éxito.

Tras un descanso de tres anos, Jimmy Somerville regresa en 1995 apostando por un son máis pop co disco Dare to Love, que inclúe "Heartbeat", número un nos Estados Unidos. En 1999 publica Manage the Damage, e un ano despois o álbum de mesturas Root Beer. En 2005 publica o seu cuarto álbum en solitario, Home Again, que supón unha volta ao son disco.

Ademais da súa carreira como cantante, Jimmy Somerville realizou en 1992 unha aparición no filme "Orlando", dirixido por Sally Potter e baseado na novela homónima de Virginia Woolf. Somerville encargouse, ademais, de parte da banda sonora do filme. Máis recentemente, fixo unha aparición nun capítulo ("Girltown") da serie de culto Lexx.

 Discografía 
 Bronski Beat 
 Smalltown Boy, London Records 1984, single
 Why?, London Records 1984, single
 It Ain't Necessarily So, London Records 1984, single
 The Age Of Consent, Forbidden Fruit/London 1984, LP/CD I Feel Love/Love To Love You Baby/Johnny Remember Me, London Records/Metronome 1985, single
 Hundreds And Thousands, Forbidden Fruit/London 1985, LP/CD EP Sampler, Old Gold Records Ltd. 1993, LP
 The Essentials, Rhino Records 2002, CD Communards 
 You Are My World, London Records 1985, single
 Disenchanted, London Records 1986, single
 Don't Leave Me This Way, London Records 1986, single
 So Cold The Night, London Records 1986, single
 Communards, London Records 1986, LP/CD Live In Italy, London Records 1986, LP You Are My World '87, London Records 1987, single
 Tomorrow, London Records 1987, single
 Never Can Say Goodbye, London Records 1987, single
 For A Friend, London Records 1987, single
 Red, London Records 1987, LP/CD There's More To Love, London Records 1988, single
 Storm Paris, London Records 1988, 3x12" set Heaven, London Records 1993, CD En solitario 
 Read My Lips, London Records 1989, LP/CD
 Comment Te Dire Adieu (con June-Miles Kington), FFRR London Records 1989, single
 You Make Me Feel (Mighty Real), FFRR London Records 1989, single
 Read My Lips (Enough Is Enough), FFRR London Records 1989, single

 The Singles Collection, London Records 1990, LP/CD
 Run From Love, FFRR London Records 1991, single
 To Love Somebody, FFRR London Records 1991, single
 Smalltown Boy '91, FFRR London Records 1991, single

 Dare To Love, London Records 1995, LP/CD
 By Your Side, FFRR London Records 1995, single
 Hurt So Good, FFRR London Records 1995, double single
 Heartbeat, FFRR London Records 1995, podwójny single
 Safe In These Arms, FFRR London Records 1997, single

 Master Series, FFRR London Records 1996, Compilation CD
 Manage The Damage, Gut Records 1999, CD
 Dark Sky, GUT Records 1999, single
 Something To Live For, GUT Records 1999, single
 Lay Down, GUT Records 1999, double single

 Root Beer, Instinct Records 2000, CD
 Why? 2000, Almighty 2000, single
 Can't Take My Eyes Off Of You, Almighty/Atoll Musi 2001, single

 The Very Best Of Jimmy Somerville, Bronski Beat and The Communards, Waner Brothers/London Records 2001, CD
 Home Again''' (2004), BMG International 2004, CD
 It's So Good, BMG International 2004, double single
 Come On, Hablando/BMG International 2004, single
 Ain't No Mountain High Enough'', Hablando/BMG International 2005, single

Categoría:Cantantes de Escocia
Categoría:Nados en 1961
Categoría:Nados en Glasgow